**ROMÂNIA Anexa nr. 3 la H.C.L. nr. 33/2022**

 **JUDEŢUL SUCEAVA**

 **MUNICIPIUL CÂMPULUNG MOLDOVENESC**

 **CONSILIUL LOCAL**

**CONTRACT**

**privind delegarea gestiunii Serviciului pentru gestionarea câinilor**

**fără stăpân din municipiul Câmpulung Moldovenesc**

Prezentul contract se încheie în baza:

- Legii serviciilor comunitare de utilităţi publice nr. 51/2006, republicată, cu modificările și completările ulterioare;

 - Legii nr. 98/2016 privind achizițiile publice, cu modificările și completările ulterioare;

 - Legii nr. 160/1998 pentru organizarea şi exercitarea profesiunii de medic veterinar, republicată, cu modificările și completările ulterioare;

 - Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;

 - Hotărârii Consiliului Local al municipiului Câmpulung Moldovenesc nr.33/2022;

**1. Părţile contractante**

**1.1.** **Municipiul Câmpulung Moldovenesc**, cu sediul Primăriei în Câmpulung Moldovenesc, str. 22 Decembrie nr. 2, judeţul Suceava, cod de identificare fiscală: 4842400, fax: 0230-314.725, e-mail: primaria@campulungmoldovenesc.ro, reprezentat de primar Negură Mihăiţă, împuternicit în temeiul dispoziţiilor art. 154 alin. (6) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, să reprezinte interesele unităţii administrativ - teritoriale în relaţiile cu alte autorităţi publice sau cu persoane fizice sau juridice, în calitate de **delegatar**, pe de o parte, şi

 **1.2.** \_\_\_\_\_\_\_\_\_\_\_\_\_\_\_\_\_\_\_,cu sediul în\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Oficiul Registrului Comerţului la nr. \_\_\_\_\_\_\_\_\_\_\_\_\_, cod de identificare fiscală:\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_\_, în calitate de **delegat**,pe de altă parte.

**2. Obiectul contractului**

 **2.1.** Obiectul contractului îl constituie delegarea gestiunii serviciului de gestionare a câinilor fără stăpân din municipiul Câmpulung Moldovenesc, care va cuprinde următoarele activităţi:

 a) capturarea câinilor fără stăpân, de pe domeniul public şi privat al municipiului Câmpulung Moldovenesc ;

 b) transportul câinilor fără stăpân, la adăpost;

 c) examenul clinic şi tratamentul medical al câinilor fără stăpân;

 d) asigurarea hranei pentru câinii fără stăpân;

 e) întreținerea câinilor fără stăpân;

f) eutanasierea câinilor bolnavi incurabil imediat după stabilirea diagnosticului;

 g) microciparea/crotalierea câinilor fără stăpân de rasă comună sau a metişilor acestora revendicaţi sau adoptaţi;

 h) sterilizarea/castrarea câinilor fără stăpân de rasă comună sau a metişilor acestora revendicaţi sau adoptaţi;

 i) activitatea de publicitate, în vederea găsirii unor persoane interesate de adopţia câinilor fără stăpân.

 **2.2.** În derularea contractului, delegatul va utiliza următoarele categorii de bunuri:

- bunurile care aparţin domeniului privat al municipiului Câmpulung Moldovenesc şi au legătură cu contractul,

- bunurile (dotarea) necesare prestării serviciului asigurate de către delegat.

Predarea-primirea bunurilor ce fac obiectul contractului va fi consemnată în procesul-verbal care se va încheia în acest scop în termen de 5 zile de la încheierea contractului.

## 3. Durata contractului şi obligaţiile de plată

 **3.1.** Durata prezentului contract este de 1 an, începând de la data de\_\_\_\_\_\_\_\_ şi până la data de \_\_\_\_\_\_\_.

 **3.2.** Plata serviciilor efectuate de delegat se va face lunar, până la data de 15 ale lunii următoare pentru luna precedentă, în temeiul facturii şi a situaţiilor cu serviciile prestate.

 **3.3.** Plata serviciilor prestate se va fac în contul delegatului, deschis la \_\_\_\_\_\_\_\_.

**3.4.** Valoarea contractului nu va depăşi suma de 135.000 lei, fără T.V.A., după cum urmează:

 - anul 2022 - 85.000 lei fără T.V.A.;

 - anul 2023 - 50.000 lei fără T.V.A.

**4. Drepturile părţilor**

**4.1.** **Drepturile delegatarului**

Delegatarul are dreptul de a verifica, ori de cate ori consideră necesar, prin reprezentanţii săi, modul în care se desfăşoară activitatea de gestionare a câinilor fără stăpân din municipiul Câmpulung Moldovenesc.

**4.2.** **Drepturile delegatului**

a)organizează activitatea de gestionare a câinilor fără stăpân din municipiul Câmpulung Moldovenesc, conform reglementărilor legale;

 b) realizează obiectivele stabilite şi aprobate de autoritatea publică locală;

c) încasează tarifele pentru serviciile efectuate către cei care revendică câini din adăpost.

**5. Obligaţiile părţilor**

**5.1.** **Obligaţiile delegatarului**

a) să predea delegatului, în termen de 5 de zile de la semnarea contractului de delegare de gestiune, bunurile necesare prestării serviciului care trebuie asigurate de către delegat;

b) să achite preţul serviciilor prestate de delegat, în temeiul facturilor emise;

**5.2.** **Obligaţiile delegatului**

a) să asigure activitatea de gestionare a câinilor fără stăpân din municipiul Câmpulung Moldovenesc, în mod eficient, în conformitate cu Regulamentul de funcţionare şi a prevederilor din Caietul de sarcini;

b) să administreze, întreţină şi exploateze în mod direct serviciul şi bunurile încredinţate, fără să încredinţeze unei alte persoane, în tot sau în parte, obiectul prezentului contract;

c) să respecte condiţiile impuse de natura bunului, prevederile legale în vigoare privind normele de protecţie la acţiunea focului, protecţia mediului, folosirea şi conservarea patrimoniului;

d) să obţină toate autorizaţiile de funcţionare necesare conform legislaţiei existente;

 e) să dea spre adopţie gratuit câinii din adăpost;

 f) pentru recuperarea câinilor revendicați proprietarii achită delegatului o sumă de 50 lei - contravaloare cheltuieli de întreținere a câinelui;

 g) să ţină registre speciale de evidenţă a activităţii sanitar-veterinare din cadrul adăpostului;

 h) să comunice instituţiilor abilitate toate datele necesare conform prevederilor legale;

i) să notifice în termen de 3 zile de la luarea la cunoştinţă, existenţa sau posibilitatea existenţei unei cauze de natură să conducă la imposibilitatea realizării obiectivului prezentului contract, în vederea luării măsurilor care se impun;

j) să suporte toate consecinţele de ordin material sau de altă natură, în cazul în care produce pagube delegatarului, cu ocazia desfăşurării activităţii de administrare, întreţinere şi exploatare a Serviciului de gestiune a câinilor fără stăpân din municipiul Câmpulung Moldovenesc.

**6. Răspunderea contractuală.**

 **6.1.** În cazul neexecutării obligaţiilor prevăzute în contract şi caietul de sarcini pentru o perioadă mai mare de 30 de zile, contractul se consideră desfiinţat de drept, fără a mai fi necesară punerea în întârziere, fără vreo altă formalitate şi fără intervenţia instanţei de judecată.

**7. Încetarea contractului**

 **7.1.** Prezentul contract de delegare de gestiune încetează în următoarele situaţii:

 a) în cazul în care delegatului i se retrage autorizaţia sanitar-veterinară sau aceasta nu este prelungită după expirarea termenului;

 b) la expirarea perioadei pentru care a fost încheiat;

 c) în cazul nerespectării obligaţiilor contractuale de către delegat, prin reziliere, cu plata unei despăgubiri în sarcina delegatului;

 d) una din părţi este declarată în stare de incapacitate de plăţi sau a fost declanşată procedura de lichidare (faliment);

 **7.2.** Rezilierea prezentului contract nu va avea nici un efect asupra obligaţiilor deja scadente între părţile contractante.

 **7.3.** Prevederile prezentului capitol nu înlătură răspunderea părţii care în mod culpabil a cauzat încetarea contractului şi obligarea acesteia la daune-interese.

 **7.4.** La încetarea din orice cauză a contractului de delegare de gestiune, bunurile care au fost utilizate de delegat în derularea contractului, vor fi restituite municipiului Câmpulung Moldovenesc.

**8. Litigii**

 **8.1.** Litigiile de orice fel ce decurg din interpretarea, executarea şi încetarea prezentului contract de delegare de gestiune, se vor soluţiona pe cale amiabilă, iar în caz contrar de către instanţele judecătoreşti competente.

**9. Dispoziţii finale**

 **9.1.** Modificările şi completările aduse prezentului contract, ce survin ca urmare a înţelegerii părţilor sau apariţiei unor acte normative, se vor face prin act adiţional.

 Prezentul contract de delegare de gestiune s-a încheiat astăzi \_\_\_\_\_\_\_\_\_, în trei exemplare.

 **DELEGATAR, DELEGAT,**